คาด SET แกว่ง 1615-30จุด รอดูถ้อยคำแถลง Powell แนะดูค่าเงินดอลลาร์ / หุ้นแนะนำวันนี้ BAFS (34.21) , BEM (9.70)
16 มิถุนายน 2564

1-2 วันนี้เราคาดว่าตลาดหุ้นทั่วโลกรวมถึงสินทรัพย์หลายๆประเภทจะแกว่งในกรอบแคบเพื่อรอดูสัญญาณการประชุม FOMC ในวันที่ 15-16มิ.ย. ว่า Powell จะมีการแถลงถึงแผนการสดสภาพคล่อง (Tapering) รึไม่? เบื้องต้นหากอิงจาก Reuters Poll ระบุว่านักเศรษฐศาสตร์ส่วนใหญ่มองว่าเฟดจะส่งสัญญาณลดวงเงินการเข้าซือพันธบัตรรายเดือนลงใน 3Q21 ซึ่งอาจเป็นการประชุมการเงินครั้งใหญ่ที่ Jackson Hole และคาดว่าจะเริ่มกำหนดการลดวงเงินจริงๆในช่วงต้นปีหน้า ซึ่งเรามีมุมมองสอดคล้องกับภาพดังกล่าว โดยหากอิงจากหลายๆสัญญาณที่เกิดขึ้นในช่วง 1-2เดือนที่ผ่านมา ไม่ว่าจะเป็นการดูดสภาพคล่องออกจากระบบผ่านการทำ reverse repo ที่เดินหน้าไตร่ระดับสูงสุด 5ครั้งติดต่อกันด้วยวงเงินในแต่ละครั้งสูงในระดับ 5.0แสนล้านเหรียญสหรัฐ, การส่งสัญญาณลดขนาด Treasury General Account , การฟื้นตัวของภาคการจ้างงาน และตัวเลขความคาดหวังเงินเฟ้อ 10ปี ที่เริ่มปรับตัวลง และอัตราผลตอบแทนพันธบัตรที่ปรับลดกว่า 30bps ในช่วงที่ผ่านมา ส่งสัญญาณถึงการฟื้นตัวของเศรษฐกิจที่ดีขึ้น และสภาพคล่องในระบบที่ล้น โดยเราให้น้ำหนักต่อการส่งสัญญาณดังกล่าวสูงที่จะเกิดในการประชุม Jackson Hole เดือนสิงหาคม อย่างไรก็ตามในการประชุม FOMC ครั้งนี้แนะจับตา Dotplot โดยหากอิงจากการประชุมครั้งล่าสุดพบว่าเสียงส่วนใหญ่ (11เสียง) หรือค่า median ยังเห็นว่าดอกเบี้ยนโยบายยังไม่ควรปรับขึ้นจนถึงสิ้นปี 2023 ซึ่งการจะเปลี่ยน dotplot ครั้งนี้ได้ต้องใช้เสียงจากประธานเฟดในแต่ละสาขาเพิ่มอีก 3 เสียง ซึ่งปัจจุบันเราให้น้ำหนักน้อยที่จะเกิดขึ้น อย่างไรก็ตามหาก dotplot มีการเปลี่ยนแปลงจะเป็นการกดดันตลาดหุ้นอย่างมีนัยยะ และกรอบ SET Index จะถูกกดลงไปต่ำกว่า 1,600จุด ในระยะสั้น  เบื้องต้นเราแนะนักลงทุนให้ความสำคัญกับทิศทางค่าเงินดอลลาร์สูงสุด ซึ่งปัจจุบันเริ่มแข็งค่าขึ้นที่90.5 (จากระดับ 89.9เมื่อปลายเดือนผที่ผ่านมา) ซึ่งหากดอลลาร์ปรับแข็งค่าขึ้นในอัตราเร่ง 91.0 คาดส่งผลเชิงลบต่อการลงทุนในฝั่งตลากเกิดใหม่ และสำหรับกลยุทธ์การลงทุนในระยะสั้นเรายังคงชื่นชอบกลุ่มที่ได้ประโยชน์ทางการเปิดเมืองหรือ Reopening play
มุมมองตลาดหุ้น/กลยุทธ์การลงทุน คาด SET แกว่ง 1615-30จุด หุ้นแนะนำ BAFS, BEM
หุ้นแนะนำ  1) BAFS (ราคาพื้นฐาน 34.25 บาท) เป็นหนึ่งในหุ้นที่เราเลือกเข้าธีม reopening plays เพราะคาดว่าปริมาณการให้บริการด้านเชื้อเพลิงจะฟื้นสู่ระดับปี 2562 ที่ 6.1 ล้านลิตรได้ในปี 2566  นอกจากนี้บริษัทได้เข้าซื้อโรงไฟฟ้าแสงอาทิตย์ 7 โครงการ (รูปแบบ brownfield) ด้วยกำลังการผลิตที่ติดตั้งแล้ว 36 MW เพื่อกระจายความเสี่ยงจากธุรกิจหลักและสร้างรายได้ recuring income 2) BEM (ราคาพื้นฐาน 9.70 บาท) เราเริ่มเห็นสัญญาณการฟื้นตัวของผู้ใช้ทางด่วนฟื้นตัวเด่นในเดือนมิย ในระดับ 8.5-9.0แสนรายต่อวัน เมื่อเทียบกับในเดือนที่ผ่านมาในระดับ 6แสนรายต่อวัน หรือเพิ่มขึ้นมากกว่า 40% อย่างไรก็ตามกำไรยังจะฟื้นตัวอย่างค่อยเป็นค่อยไปเนื่องจากสัดส่วนรายได้อีกประมาณ 20% รถไฟฟ้ายังฟื้นตัวช้า แนะนักลงทุนจับตาสัญญาณการทยอยผ่อนคลายจากภาครัฐโดยเฉพาะในฝั่งของโรงเรียน
รายงานตัวเลขเศรษฐกิจสัปดาห์นี้:  -  วันพฤหัสฯ ติดตาม ตัวเลข CPI และ Core CPI ของยูโรโซน เดือน พ.ค. คาด +2.0% และ +0.9% YoY ตามลำดับ ตัวเลขการขอรับสวัสดิการว่างงานของสหรัฐฯ รายสัปดาห์คาด +3.6 แสนตำแหน่ง (-4.3% WoW) วันศุกร์ ติดตาม ตัวเลขยอดผลิตและยอดขายรถยนต์ของไทยเดือน พ.ค. ผลการประชุมธนาคารกลางญี่ปุ่นคาดคงดอกเบี้ยนโยบายที่ -0.10% ตัวเลข Retail Sales ของอังกฤษเดือน พ.ค. คาด +1.8% MoM และ +29.2% YoY